Greșeala făcută de șoferul unei dube cu numere bulgărești, la Constanța. Trei răniți, unul în stare gravă
Accident grav în noaptea de luni spre marți, la Constanța. Trei bărbați au ajuns la spital, după ce duba în care se aflau s-a izbit puternic de un gard.
Șoferul ar fi pierdut controlul volanului din cauza vitezei și a carosabilului umed.
Vehiculul cu numere de Bulgaria a lovit prima dată un copac, iar de acolo a ricoșat. La fața locului s-au deplasat mai multe echipaje de la Poliție și Salvare, care le-au acordat celor trei bărbați primul ajutor.
Victimele au numeroase traumatisme și au fost duse de urgență la spital. Una dintre ele, în stare gravă.